তিনি বীরেন্দ্র সহবাগ। ভারতীয় তথা বিশ্বক্রিকেটের এক চিরকালীন বিস্ময়। সেই অর্থে ফুটওয়ার্ক মজবুত নয়। তবুও স্রেফ দুরন্ত হ্যান্ড-আই কো-অর্ডিনেশনকে কাজে লাগিয়েই কিস্তিমাত। কোনও ভারতীয় যে কাজ পারেননি, একা সহবাগ তা করেছেন দু’বার (টেস্টে ত্রিশতরান)। টেস্ট হোক বা ওয়ানডে— সহবাগের ব্যাটের ঝড়ে উড়ে গিয়েছে বিশ্বের তাবড় বোলারদের প্রতিরোধ। এহেন সহবাগ কিন্তু মাঠে থাকতেন অসম্ভব ফুরফুরে মেজাজে। আর অবসরের পরেও তাঁকে দেখা যাচ্ছে এই মনোভাব নিয়ে চলতে। মাঠের বাইরেও হাসিখুশি এক মানুষ বীরু। বৃহস্পতিবার তিনি শেয়ার করেছেন এক মজার টুইট, যা এরই মধ্যে মন জিতেছে টুইটারাত্তিদের। এরই মধ্যে সেটি রিটুইট করেছেন প্রায় ২ হাজার জন।